OpenLLM-France/wikimedia huggingface dataset:
# Majestic hoteleko ituna

Majestic hoteleko ituna 1996ko hauteskunde orokorren ondoren Alderdi Popularrak eta Convergencia i Uniok sinatutako ituna izan zen. Itunaren arabera, Jordi Pujolen alderdiak babesa eman zion José María Aznar Espainiako presidente izendatzeko inbestiduran, Kataluniari eskumen gehiago ematearen eta PPk CiUri Katalunian babesa ematearen truke. Legegintzaldiak 2000. urtera arte legez ezarritako 4 urteak iraungo luke.

## Majesticen afaria

1996ko apirilaren 28an Bartzelonako Gràcia pasealekuko Majestic hotelean egindako afari batek funtsezko papera izan zuen bi hilabeteko negoziazioen emaitza zen ituna. Itun horren ondorioz, CiUk Aznar presidente izendatzea babesteko konpromisoa hartu zuen, eta finantzaketa autonomikoa garatzea adostu zen, garai sozialistan hasita zegoena, eta Kataluniari trafiko-poliziaren arloko eskumen berriak eskualdatzea.

## Ondorioak

Itun horren ondorioz, 1996ko maiatzaren 4an Aznar Gobernuko presidente izendatu zuten gehiengo osoz lehen bozketan, CiUren, Eusko Alderdi Jeltzalearen eta Coalicion Canariaren botoei esker.
José María Aznar inbestidurarako bozketa (PP) Erabateko gehiengoa: 176/350 :
| Botoak | Alderdiak | Botoak |
| Bai | PP (156), CiU (16), Eusko Alderdi Jeltzalea (5), CC (4) | 181 |
| Ez | PSOE (141), IU (21), BNG (2), ERC (1), EA (1) | 166 |
| Abstentzioak | UV (1) | 1 |
| HBk bozketan ez zuen parte hartu. |||
Itun horrek Kataluniako ordaina izan zuen, bestetik; izan ere, 1999ko hauteskundeen ostean, CiUk ez zuen gehiengo osoa lortu Kataluniako Parlamentuan, eta PPren babesa behar izan zuen. Itun horrek ondorio garrantzitsuak izan zituen Kataluniako Alderdi Popularraren (PPC) ildo politikoan; Alejo Vidal-Quadras PPCko burua kargutik kendu zuten, eta Jordi Pujolek Kataluniako bizitza politikotik aldentzeko zuen nahia bete zen.
Ondoren, «Majesticen ituna» esamoldea erabili da, bai maila politikoan, bai komunikabideen mailan, CiUren eta PPren arteko itun berri baten aukera aipatzeko.

## Erreferentziak

* ↑ https://elpais.com/diario/1999/08/25/catalunya/935543251_850215.html
* ↑ https://www.abc.es/espana/catalunya/abcp-pacto-majestic-independencia-201202160000_noticia.html
* ↑ https://elpais.com/elpais/2009/05/22/actualidad/1242980220_850215.html
* ↑ https://web.archive.org/web/20150704015848/http://www.zoomnews.es/195999/zoom-cataluna/zoom-cataluna
* ↑ https://www.lavanguardia.com/local/barcelona/20150419/54430719510/alfred-bosch-ciu-jubilar-vieja-politica-pactos-pp.html

## Kanpo estekak

* Datuak: Q20090196
# Reusko aireportuko atentatua

Reusko aireportuko atentatua ETA erakundeak 1996ko uztailaren 21ean Reusko aireportuan bi bonbaz eginiko atentatua da, zeinaren ondorioz 35 zauritu (gehienak britainiar turistak) izan ziren. Cambrils eta Salouko bi hoteletan, beste bi bonba izan ziren, baina poliziak hustu zituen.

## Erreferentziak

* ↑ (Ingelesez) Goodman, Al. (1996/08/04). «After Bomb in Airport, Spain Tightens Security» The New York Times.
* ↑ (Ingelesez) ETA bomb still in hospital. 1996/07/21.

## Kanpo estekak

* Datuak: Q55631572
# Mansillako urtegia

Mansillako urtegia (gaztelaniaz: Embalse de Mansilla) Najerilla ibaiaren urbilduak sortzen duen urtegi handi bat da, Errioxako Mansilla de la Sierra eta Villavelayo udalerrietan kokaturik.
Ebroko Ur Konfederazioak kudeatuta, 68 hm³-ko bolumena eta 246 ha-ko azalera ditu. 1959an bete zutenean, Mansilla de la Sierra antzinako herria urpean geratu zen.

## Erreferentziak

* ↑ Mansilla de la Sierrako Udalaren webgunea

## Kanpo estekak

* Datuak: Q8775359
* Multimedia: Mediano / Q8775359
# Florentino Goiburu

Florentino Goiburu Oiarbide (Idiazabal, Gipuzkoa, 1933ko urriaren 31 - 2012ko martxoaren 29a), bertsolari eta artzaina izan zen.

## Saioak

Idiazabal (1951): Uztapide eta Zepairekin.
Batez ere Goierriko herrietan jardun zuen Goiburuk, eta herriko jaietan gehienbat. Idiazabalekin, Ordizia, Beasain, Amezketa eta Abaltzisketan eskaini zaituen saioak beseak beste.
Lazkao Txikiren laguna zen, eta harekin maiz aritu zen bertsotan. Saio ugari eskaini zituen Patxi Iraola zaldibiar bertsolariarekin batera ere.

## Sariak eta omenaldiak

* 1971 Zepai bertsolaritza saria (lehen edizioa)
* 2007 Idiazabal Gazta Izendapenaren omenaldia jaso zuen Idiazabalgo Gazta Egunean.

## Argitalpenak

* Goierriko Bertsolarien Diskoa. IZ disketxea, 1986.
* EHBE-JAKIN. Bertsolariei inkesta, Euskal Herriko Bertsolari Elkartea, 1987
* XXII.Bertsolari Eguna (1991) (Donostia, Victoria Eugenia antzokia) Patxi Iraolarekin batera

## Erreferentziak

* ↑ «Goiburu Oiarbide, Florentino - Ahotsak.eus» ahotsak.eus (Noiz kontsultatua: 2020-03-29).
* ↑ Elkartea, Xenpelar Dokumentazio Zentroa-Bertsozale. «Florentino Goiburu - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2020-03-25).
* Datuak: Q88798852
# 1968ko Andaluziako Itzulia

1968ko Andaluziako Itzulia :
| Datu orokorrak ||
| Lasterketa | 15. Andaluziako Itzulia |
| Datak | otsailak 9 – 1968.eko otsailak 16 |
| Herrialdea | Espainia |
| Emaitzak ||
| Txapelduna | Antoon Houbrechts (Flandria-De Clerck) |
| Txapeldunordea | Francisco José Juan Granell |
| Hirugarrena | Luis Ocaña (Fagor-Fargas) |
| Eskalatzailerik onena | Enrique Sahagún (La Casera-Peña Bahamontes) |
| Talderik onena | Flandria-De Clerck |
| ◀1967 | 1969▶ |
| Dokumentazioa ||
1968ko Andaluziako Itzulia txirrindularitza itzuli honen 15. edizioa izan zen. 1968ko otsailak 9 eta 16 artean ospatu zen, 8 etapatan banatutako 1056 kilometroko ibilbidea eginez eta Malagan hasi eta amaituz.
Garailea izan zen Tony Houbrechstek proba, batez beste, 38,082 kilometro orduko abiaduran bete zuen. Mendiko sailkapenaren garailea Enrique Sahagún izan zen, eta taldekakoa, berriz, Flandria.
60 txirrindularik parte hartu zuten 6 taldetan banatuta, eta 46k amaitu zuten proba.

## Sailkapen nagusia

| | Txirrindularia | Denbora |
| 1 | Antoon Houbrechts (BEL) | 28o 39' 28" |
| 2 | Francisco José Juan Granell (ESP) | + 5' 51" |
| 3 | Luis Ocaña (ESP) | + 6' 13" |
| 4 | Rini Wagtmans (NED) | + |
| 5 | Noël Van Clooster (BEL) | + |
| 6 | Gabino Ereñozaga (EH) | + |
| 7 | José Martínez (ESP) | + |
| 8 | Walter Godefroot (BEL) | + |
| 9 | Enrique Sahagún (ESP) | + |
| 10 | Willy Donie (BEL) | + |

## Kanpo estekak

* Datuak: Q9094872
# Pajaresko urtegia

Pajaresko urtegia (gaztelaniaz: Embalse de Pajares) Iregua ibaiaren ur bilduak sortzen duen urtegi handi bat da, Errioxako Lumbreras de Cameros udalerrian kokaturik.
Ebroko Ur Konfederazioak kudeatuta, 1995ean inauguratu zuten eta 35,29 hm³ edukiera erabilgarria du, 161,74 hektareako azalera hartuz. Edateko ura biltzeko eta ureztapena kontrolatzeko erabiltzen dute. Presa material soltez eraiki zuten, barne-nukleo batekin.
Iregua ibaiaren arroan dago, Cebollera mendilerroko natura parkean, eta Piqueras, Lumbreras eta Lavieja ibaien urak biltzen ditu. N-111 errepide nazionalak inguratzen du, eta 1200 metro inguruko altitudean dago, hura elikatzen duten ibilguek bat egiten duten lekuan sortzen zen ibarbide lausoa aprobetxatuz.
Ingurunea menditsua da, eta, urtegia inguratuz, espazioaren zati diren hegalek batez besteko maldak dituzte, eskuineko ibaiertzean baino handiagoak.
Espazioa Camerosko akuiferoaren lurpeko ur-masa handiaren gainean dago.
Eraikina egiteko, San Andrés herria lekuz aldatu zuten, eta ur azpian geratu zen Pajares herria. Bertako biztanleak San Andrésera eta Lumbreras de Camerosera eraman zituzten.

## Erreferentziak

* ↑ (Gaztelaniaz) Sociedad Española de Presas y Embalses. Presa:Pajares. .

## Kanpo estekak

* Datuak: Q8775368
* Multimedia: Pajares Reservoir / Q8775368
# Txintxorro

Txintxorroa ontzi barruan eramaten den txaluparik txikiena da.. Antza, gaztelaniatik hartutako mailegua da terminoa.. Ontzi handiek txintxorro bat daramate ontzian, laguntza-lan txikiagoetan erabiltzeko. Kasu horietan, txintxorroko bidaiarientzako edo tripulatzaileentzako tokiak ez dira kontuan hartzen salbamendu-ontzien hornidura kalkulatzeko.

## Erreferentziak

* ↑ Euskalterm: [Nautika Hiztegia ] [2021]
* ↑ Ik. Espainiako Errege Akademiaren hiztegian terminoaren definizioa

## Ikus, gainera

* Batel

## Kanpo estekak

* Datuak: Q112572310
# Errusiako apezpiku-konferentzia katolikoa

Errusiako apezpiku-konferentzia katolikoa (errusieraz: Конференция католических епископов России) Errusiako elizbarruti katolikoetako apezpiku guztiek osatzen duten erakunde administratiboa da. 1999ko martxoaren 2an sortu zen.

## Kideak

Gaur egun, hauek dira Errusiako apezpiku-konferentzia katolikoko kideak:
* Paolo Pezzi artzapezpikua (presidentea);
* Joseph Werth apezpikua (presidenteordea);
* Clemens Pickel apezpikua;
* Cyryl Klimowicz apezpikua;
* Nikolai Dubinin apezpiku laguntzailea;
* Stephan Lipke apezpikua (idazkari orokorra).

### Presidenteak

| Apezpikua | Hasiera | Amaiera |
| Tadeusz Kondrusiewicz artzapezpikua | 1999 | 2005 |
| Joseph Werth apezpikua | 2005 | 2011 |
| Paolo Pezzi artzapezpikua | 2011 | 2017 |
| Clemens Pickel apezpikua | 2017 | 2020 |
| Paolo Pezzi artzapezpikua | 2020 | Karguan |

## Erreferentziak

* ↑ (Errusieraz) «Конференция католических епископов России» Конференция католических епископов России.
* ↑ (Errusieraz) «Информационное сообщение о пленарном заседании Конференции католических епископов России» Римско-католическая Архиепархия Божией Матери в Москве 2020-03-12.

## Kanpo estekak

* Datuak: Q368943
# Lumbreras de Cameros

Lumbreras de Cameros Errioxako udalerria da, 2005ean 134 biztanle zituena. Errioxako elkargoaren hegoaldean dago, Soriako probintziarekin mugan. Udalerria Cebollera mendilerroko natur parkean dago.
Udalerri honetan hiru herri daude: Lumbreras de Cameros, udalerriko burua, San Andrés eta El Horcajo. Gainera, lehen biek Pajares herri zaharreko biztanleak hartzen dituzte. Herri hori bota zuten izen bereko urtegia egiteko.
San Andrés de Cameros-en aurkitu zen eusko-akitanierazko antroponimo bat erromatar garaiko idazkun batean: Agirsar. Soriako eusko-akitanierazko idazkunekin lotuta dagoela uste da.

## Erreferentziak

* ↑ (Gaztelaniaz) «Ley 3/2020, de 10 de febrero, por la que se modifica el nombre del municipio de Lumbreras» Boletín Oficial del Estado 2020/02/28.
* ↑ (Gaztelaniaz) Rubio Martínez, Juan Carlos. (1997). «Una estela funeraria romana en San Andrés de Cameros, La Rioja. Estudio preliminar» Faventia 19/1: 55-63..
* ↑ (Gaztelaniaz) Aznar Martínez, Eduardo. (2011). El euskera en La Rioja. Primeros testimonios. Pamiela.

## Kanpo estekak

* Datuak: Q1646969
* Multimedia: Lumbreras / Q1646969
# N-111

N-111 260 kilometroko errepidea da. Medinacelin dagoen A-2 eta Iruñea lotzen ditu, Soria eta Logroño zeharkatuz.

## Ibilbidea

A-2ko 151. irteeran hasten da, Medinaceli inguru. Iparralderantz jotzen du 1.150 metroko Radona mendikotea eta Almazan zeharkatuz. Gero 1.100 metroko Matas de Lubia mendia eta Lubia zeharkatzen ditu Soriako saihesbidera (SO-20) heldu arte.
Errioxan 1.710 metroko Piqueras mendipean dagoen tuneletik heltzen da. Tunelak 2.419 metroko luzera du. Villanueva de Cameros, Torrecilla en Cameros, Nestares eta Viguera zeharkatu ondoren, Logroñora heltzen da non AP-68 eta Logroñoko saihebidearekin (LO-20) du lotunea.
Nafarroan Viana, Los Arcos, Lizarra, Zirauki, Gares eta Astrain zeharkatzen ditu. Azken tarteunea Bidearen Autobia (A-12) da.

## Lotuneak eta zeharkatzen dituen herriak

* Medinaceli: A-2.
* Adradas.
* Almazan: CL-101 eta CL-116.
* Soria: SO-20, N-122 eta N-234.
* Almarza.
* Villanueva de Cameros.
* Torrecilla en Cameros.
* Nestares.
* Viguera.
* Islallana.
* Nalda.
* Albelda de Iregua.
* Lardero: AP-68.
* Logroño: A-12, LO-20, N-232 eta LR-132.
* Viana.
* Armañanzas.
* Los Arcos: A-12.
* Lizarra: NA-120, NA-122 eta NA-132.
* Zirauki.
* Gares: NA-601.
* Astrain.
* Iruñea: A-15 eta N-240.

## Ikus, gainera

* A-12.
* A-15.

## Kanpo estekak

* Datuak: Q2805652
# 1969ko Andaluziako Itzulia

1969ko Andaluziako Itzulia :
| Datu orokorrak ||
| Lasterketa | 16. Andaluziako Itzulia |
| Datak | otsailak 10 – 1969.eko otsailak 16 |
| Herrialdea | Espainia |
| Emaitzak ||
| Txapelduna | Antonio Gómez del Moral (Kas-Kaskol) |
| Txapeldunordea | Jorge Mariné |
| Hirugarrena | José Manuel Lasa Urkia (Pepsi-Cola) |
| Puntukako sailkapena | Antoon Houbrechts (Flandria-De Clerck-Krüger) |
| Eskalatzailerik onena | Carlos Etxeberria (Kas-Kaskol) |
| Etapa hegalariak | Carlos Pedro Jovellar |
| Talderik onena | Kas-Kaskol |
| ◀1968 | 1970▶ |
| Dokumentazioa ||
1969ko Andaluziako Itzulia txirrindularitza itzuli honen 16. edizioa izan zen. 1969ko otsailak 10 eta 16 artean ospatu zen, 7 etapatan banatutako 1044 kilometroko ibilbidea eginez. Malagan hasi eta amaitu zen.
50 txirrindularik parte hartu zuten 5 taldetan banatuta, eta 44k amaitu zuten proba.
Garailea izan zen Antonio Gómez del Moralek, proba, batez beste, 33,469 kilometro orduko abiaduran bete zuen. Puntukako sailkapena Tony Houbrechstek irabazi zuen, mendikoa Carlos Etxeberriak, tarteko helmugena Carlos Jovellarrek, eta taldekakoa Kasek.
Eric Leman, 4 garaipenekin, edizio honetan etapa gehien irabazi zituen txirrindularia izan zen.

## Sailkapen nagusia

| | Txirrindularia | Denbora |
| 1 | Antonio Gómez del Moral (ESP) | 31o 39' 45" |
| 2 | Jorge Mariné (ESP) | + 55" |
| 3 | José Manuel Lasa (EH) | + 1' 10" |
| 4 | Antoon Houbrechts (BEL) | + |
| 5 | Carlos Etxeberria (EH) | + |
| 6 | Sebastián Fernández (ESP) | + |
| 7 | Gabiel Mascaró (ESP) | + |
| 8 | José Antonio González Linares (ESP) | + |
| 9 | Josep Suriá (ESP) | + |
| 10 | Sebastian Elortza (EH) | + |

## Kanpo estekak

* Datuak: Q9094874
# Javier Colina

Javier Colina (Iruñea, Nafarroa, 1960ko abenduaren 2a) kontrabaxu-jotzailea da. Madrila joan zen, eta han flamenko- eta jazz-musikari onenekin aritu da lanean. Hainbat bira eta kontzertu egin ditu mundu guztian zehar, Georges Cables, Hank Jones, John Hicks, Brad Meldhau, Gary Bartz, Ralph Moore, Frank Lacy eta abarrekin. Era berean, birak eta grabazioak ere egin ditu Enrique Morente, Carmen Linares, Tomatito, Ketama eta José Sotorekin. Joaquín Cortés flamenko-dantzariarekin aritu da, eta Chano Domínguezen jazz-taldeko kide da talde hori sortu zenetik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3754438
* Multimedia: Javier Colina / Q3754438
# Lleidako Suda

Lleidako Suda (katalanez: Suda de Lleida) edo Errege-Gaztelua (katalanez: Castell del Rei) bertoko as-sudda edo gotorlekua izan zen, andalustar jatorria zuena. La Seu Vella muinoan daude Sudako hondakinak, Lleidako katedral zaharraren atzean. Bere existentzia 883. urtetik dokumentatuta dago, Lleida (Medina Larida) musulmanek okupatzen zuten garaitik. Han eraiki zuten, leku horretatik lurralde zabal bat gailentzen zelako, Pirinioetako Monte Perdido eta Cotiella mendiguneetatik Prades eta Montsant mendietaraino, Lleidako lautada osoa barne, eta defentsarako leku bikaina zen. 1031 eta 1036 urteen artean, Hixam III.aren, Kordobako azken kalifaren, babeslekua izan zen.
Kristau konkistaren ondoren, Suda gertaera historiko aipagarri batzuen egoitza izan zen. 1150ean, Erramun Berenger IV.a Bartzelonako kondearen eta Aragoiko printzeren eta Petronila Aragoikoa (Ramiro II.a erregearen alaba) arteko ezkontza-lotura egin zuten, Aragoiko erresuma Bartzelonako Etxearekin batu eta Aragoiko Koroaren jaiotza berretsi zituena. 1214an, gaztelu horretan, Kataluniako eta Aragoiko nobleek leialtasuna zin egin zioten Jakue infanteari, Jakue "Konkistatzailea" erregea izango zenari. Unerik distiratsuenean, Suda Bartzelonako kondeen egoitza lleidarra izatera iritsi zen.
Oinplano angeluzuzena zuen, gela desberdinak erdiko patio baten inguruan, iparraldean begiratoki arkupedun bat, eta ekialdean errege-kapera. Jakue I.a erregeak egurrezko kasetoiduren ordez gurutze-gangak jartzeko agindu zuen. Hegoaldeko sektorea baino ez da kontserbatzen, La Seu Vellatik hurbilen dagoena. Hiru dorrek (jatorriz bost ziren) artikulatutako fatxada du, gezileihoak eta irekidurak dituena.
Ondorengotza Gerratik aurrera (1707) muino osoa, Lleidako jatorrizko hiriaren kokalekua eta Segalarien Gerra zehar ezaugarri militar handiak hartu zituena, gotorleku militar bihurtu zen Filipe V.aren aginduz. Suda bolborategi bihurtu zuten. 1812ko leherketak, Independentzia Gerran, iparraldeko errege kapera eta arkupedun galeria suntsitu zituen. 1936ko Gerra Zibileko bigarren leherketa batek mendebaldeko fatxada hondatu zuen, gaztelura sartzeko ate nagusia zegoen tokia. Gaur egun, XX. mendearen hasieran desmuntatu ziren ojiba gotikoak zituen nabe bateko gazteluaren bosten bat kontserbatzen da, batez ere hondakinak, erdiko putzua eta hegoaldeko galeria edo areto noblea. Gaur egun, egurrezko kasetoidura berri bat dago. Hegoaldeko nabe edo areto noble hau duela gutxi finkatu eta birgaitu da, eta bertan "Turó de la Seu Vella" interpretazio-zentroa jarri zuten 2010ean.

## Erreferentziak

* ↑ (Katalanez) Turisme de Lleida.. .
* ↑ (Katalanez) González Pérez, Joan-Ramon. (1997-9-1). Catalunya Romànica vol. XXIV. El Segrià - Les Garrigues - El Pla d'Urgell - La Segarra - L'Urgell. in: Enciclopèdia Catalana. Bartzelona, 142-143 or. ISBN 84-412-2513-3..
* ↑ (Gaztelaniaz) Ubieto Arteta, Antonio. Historia de Aragón. , 170-171 or. ISBN 847013227X..

## Kanpo estekak

* Datuak: Q8342373
* Multimedia: Suda de Lleida / Q8342373
# Cotiella

Cotiella Aragoiko Pirinioetako kareharrizko mendigune bat da. Izen bera du mendigunearen gailur nagusiak, 2.912 metrokoa. Beste gailur garrantzitsu batzuk Armeñako punta (2822 m), Neiss punta (2751 m) edo Cotielleta (2731 m) dira. 3.000 metroko altuera gainditzen ez duen arren, Cotiellako mendi-puska altxatzen den isolamendu erlatiboaren ondorioz, inguruko koloso gisa agertzen da, erpinetik bista handiak eskainiz. Egun argietan Lleida hiritik ikus daiteke.
Cinca eta Ésera ibaien artean dago. Cotiellaren hegoaldean, Ferrera mendilerroa dago, eta haren tontor gorena Montañesa haitz ezaguna da (2295 m). Mendebaldean, Liergako mendigunea dago (2246 m); iparraldean, berriz, Diez (2568 m), Once (2658 m) eta Mediodía (2468 m) haitzek zaintzen dute. Azken hiru horien izenak antzinatik erabili izan dira, Plan herritik haien bertikalen gaineko eguzki-posizioaren arabera ordua jakiteko.
Mendiguneko leku enblematikoenetako batzuk Plan iboia edo Basa de la Mora dira, tradizioak dioenez Donibaneko gauean bihotz puruekiko mairu-printzesa bat agertzen den mendiko aintzira, edo Armeñako zirkua, ehunka leizez ereindakoa. Substratuaren kareharrizko izaeraren ondorioz, ura mendiaren barrualdera iragazten da, eta, beraz, ezin da altuera jakin batetik aurrera aurkitu. Zirku horretatik oso gertu Armeñako iboia dago, Planekoa baino txikiagoa.
Cotiellako gailurra, tradizioak akelarreen ospakizuna kokatu duen Pirinioetako lekuetako bat da. Tokiko toponimiak Brecha de las Brujas (2604 m; euskaraz: «Sorginen Arraila») bezalako toponimoak erakusten dizkigu, gailurretik oso gertu dagoen lepo bat izendatzen duena.

## Erreferentziak

* ↑ Muñoz Jiménez, Julio; Sanz Herráiz, Concepción. (1995). Guía Física de España. 5 Las Montañas. Alianza Editorial, 287 or..
* ↑ J. M. Ninot, A. Romo & J. A. Sesé. (1993). Massís del Turbó i Serra de Sis. , 20 or..
* ↑ (Katalanez) Espouy o Pico de las Bruixas (2822m) per la Gran Diagonal. .
# Oihana Fernandez de Barrena

Oihana Fernández de Barrena Cardoso (Heredia) aizkolari eta abeltzain arabarra da.

## Biografia

Heredian (Araba) bizi da, baina lotura estua du Cabo Verdeko amaren familiarekin. Familiaren baserriko zeregin guztietan lan egiten du, eta euskal herri kiroletan aritzen da, batez ere aizkorarekin enborrak mozten, nahiz eta beste kirol batzuk ere egiten dituen, harri-jasotzea adibidez. Araban emakume aizkolari bakarra da eta horregatik dago Gipuzkoan federatuta.Turismoa ikasten du.

### Kirol-ibilbidea

Aizkora bidezko enborrak mozteko hainbat lehiaketetan parte hartu du, besteak beste, emakumezkoen Euskadiko Aizkolari Txapelketan, Elgoibarren egin zena eta finalera iritsi zena..
Garberan egin zen herri kiroleko erakustaldian ere, Julian Iantzik aurkeztutakoan, parte hartu zuen . Gainera, Gasteizko IKA euskaltegien publizitate-iragarkia egin zuen.
Euskal Pentatloia 2023 txapelketan parte hartu zuen binaka Lur Errekondorekin batera. Txapelketa horretan harri-jasotzean emaitza onenak lortu zituzten eta txapeldunorde geratu ziren. Hirugarren sailkatu zen 2023ko Euskadiko Aizkolari Txapelketan eta bigarren Gipuzkoako txapelketan. 2024an ere bigarren egin zuen Gipuzkoako txapelketan.

### Telebistako ibilbidea

2022an "El Conquistador del Caribe, EITB euskal telebistaren programaren 18. edizioan parte hartu zuen.

## Palmaresa

* Binakako Euskal Pentatloi Saria (0): bigarren 2023an
* Euskadiko Aizkolari Txapelketa (0): hirugarren 2023an
* Gipuzkoako Aizkolari Txapelketa (0): bigarren 2023an eta 2024an

## Erreferentziak

* ↑ (Gaztelaniaz) Oihana Fernández de Barrena, participante del El Conquistador del Caribe 2022. EITB.
* 1 2 3 (Gaztelaniaz) Álvarez, Erika. (2023-06-23). «Oihana Fernández de Barrena: De 'El Conquis' a Euskal Pentatloia» Gasteiz Hoy (Noiz kontsultatua: 2023-12-20).
* ↑ (Gaztelaniaz) Jiménez, Olga. (2023-10-29). «La única aizkolari alavesa» El Correo (Noiz kontsultatua: 2023-12-20).
* ↑ «Nerea Arrutik irabazi du 2023ko Euskal Herriko Aizkolari Txapelketa» EITB 2023-10-15.
* ↑ Redacción. (2023-02-21). «Garbera acogerá una vistosa demostración de herri kirolak» Habla Radio.
* ↑ «Euskararen deiari erantzun nahi dio IKAk - Gasteiz» Alea.eus.
* ↑ «Arruti-Arbelaitz y Gabirondo-Telleria, campeones de la Euskal Pentatloia de Parejas 2023» EITB 2023-06-11.
* ↑ N.G. (2023-10-15). «Nerea Arruti, sin rival en Elgoibar» Noticias de Gipuzkoa.
* ↑ N.G. (2023-10-07). «Los campeonatos femeninos de Gipuzkoa se disputan este domingo en Aia» Noticias de Gipuzkoa.
* ↑ «Oihana Fernández de Barrena, participante de "El Conquistador del Caribe" 2022 | | El Conquistador del Caribe» EITB.

## Kanpo estekak

* Oihana Fernández de Barrena: ''Nire helburua emakumeen EHko aizkolari txapelketa irabaztea da'' [Kontsulta: 2023-12-20]
* Sei aizkolari, talaia ezberdinetatik begira [Kontsulta: 2023/12/30]
* Datuak: Q123852830